鄧履中 (道光貢生)
註釋

↑  「胞妹二，長適湖北襄陽，道光己酉科拔貢，四川鄰水縣知縣欽加同知銜，鄧印履中公子，咸豐辛酉科拔貢，庚午科副榜，兵部七品小京官，題升主事，名瑞鏞」，《清代硃卷集成》李潤均履歷
↑  《道光二十九年己酉科各省選拔同年明經通譜》
↑  「又奉諭旨：官文、胡林翼奏，請將籌辦襄、鄖等屬團練，協同官軍搜剿山賊之官紳，開單請獎一摺。上年襄、鄖各屬匪徒，嘯聚於均州之武當山，經官文等選派文武員弁，會集各該處紳團，節節搜剿，捦渠擣穴，地方一律肅清，均屬著有微勞，自應量予獎勵。守備余際昌，著以都司儘先升用，先換頂帶。儘先守備千總楊世澤，著以都司升用，先換頂帶。升用部司襄陽城守營守備李鴻烈，著開缺以都司儘先補用。候選千總許應熊，著以守備儘先選用，先換頂戴。保升守備朱長生、保升千總張殿甲，均著歸於湖北提標儘先拔補。即選衛千總龍應榜，著俟選缺後以衛守備升用。千總王佐，著以守備升用，並賞戴藍翎。已革遊擊烏齡阿，著賞戴花翎，仍囘京當差。衛守備銜楊文彩，著賞加都司銜，軍功柳元仁，著賞給千總銜，候選同知馬雲逵，著以同知不論雙單月選用。試用通判余漋廷，著免補本班，仍留四川以同知補用。揀發知縣黃秩林、署南漳縣知縣周福昌，著俟補缺後以同知直隸州知州升周，先換頂戴。捐職布政司理問張萬泰、候選教諭單大年，均著以通判不論雙單月即選。候選訓導李芳，著以布政司理問不論雙單月即選。候補府經厯徐然、汪銘，均著免補本班，以知縣用。候補府經厯縣丞蔣立崧，著免補本班，以知縣用。試用府經厯黃兆熊，著免補本班，以知縣仍歸陝西補用。即選縣丞趙大松，著免選本班，以知縣選用。候選府經厯縣丞吳之綱，著免選本班，以知縣不論雙單月選用。教諭諶士俊，著以知縣不論雙單月遇缺即選。候選教諭鄧履中，著以知縣雙月選用。捐職從九品陶宏本，著以州同不論雙單月即選。監生張志芳，著以府經厯、縣丞不論雙單月選用。生員陶允中，著以訓導不論雙單月即選。軍功梁鵷、張文元、附貢生張榮坤、生員齊光照，均著以從九品不論論雙單月選用。候選訓導劉裕昆，著賞加五品頂帶。生員王瑞珍、齊大錀，著以訓導不論雙單月即選。均著賞加六品銜。監生蘇得全、亷士盛、曹正舉、生員朱元點，均著常加州同銜即選。訓導蕭掄元，著免選本班。巴東縣教諭張承庥，著開缺。該二員均著以鹽大使遇缺即選。宜城縣巡檢沈清鑑，著開缺以縣丞儘先補用。候選從九品張鳳儀、張希郿，均著以從九品留於湖北儘先補用。已革吏目蔣承銓，著開復原官，並免繳捐資，留於湖北補用。試用未入流黃炳奎，著仍留山西遇缺即補。候選訓導王壽嵩、附生羅齡，均著以訓導不論雙單月遇缺前即選。候選從九品葉忠藎、黃明德、候選未入流徐有源，均著免選本班，以府經厯縣丞不論雙單月遇缺即選。候選府經厯縣丞朱承章，著以本班遇缺即選。軍功吳俊杰，著以縣主簿不論雙單月儘先選用。軍功劉慎修、項映章、胡文光、監生李映階，均著以從九品不論雙單月儘先選用。訓導陳中欽，著以教諭升用，並賞加州同銜。教諭方新運，著以直隸州州同不論雙單月選用。教諭詹雲、訓導李文林，均著以應升之缺升用。即選縣丞施有政，著以縣丞留於湖北補用。監生詹聯杰、廖為棟、童生趙焯然，均著以從九品歸部選用。俊秀張正國，著以未入流留於湖北補用。試用縣丞黎承恩，著以本班遇缺即補。鄖縣巡檢錢定顯，著開缺以府經厯縣丞遇缺即補。監生史松年、楊世縉、徐寶英、訓導易學趙，均著以府經厯縣丞不論雙單月遇缺即選。候補州同沈亨，著賞加知州銜。生員周輝藻，著以教諭不論雙單月即選。崔誥、徐鈿，均著以訓導選用。布政司經厯銜徐青來，著常加監提舉銜。八品頂帶王希杰、李上選、恩貢生王懃，均著常加布政司經厯銜。前任典史周鍾鼎，著免補本班，仍留湖南，以府經厯縣丞儘先補用。從九品銜孫春浦，著以從九品留於湖北補用。六品軍功宼獻廷，著常戴藍翎。升用縣丞鮑瑩，著以縣丞儘先補用。候補從九品朱齡，著免補本班，以府經厯縣丞遇缺即補。典史盛懋麟，著以府經厯縣丞遇缺即補。把總何正芳，著以千總儘先升用。儘先外委浦本祥、軍功王柏堂，均著以把總拔補。軍功王國珠、廖洪太，均著以外委拔補。已革道員常恩，著賞給四品頂帶。已革知府海順，著賞給六品頂帶。已革知州伊勒哈圖，著賞給七品頂帶。以上三員，均著飭令囘旗，毋庸留於該省。餘著照所議辦理。該部知道。單併發。」，《清文宗起居注》卷三十六咸豐七年閏五月
↑  「又奉諭旨：胡林翼奏請將辦理牙帖釐金出力委貟開單請獎一摺。湖北省城設立牙帖釐金總局，各委貟等認真經理。今自上年四月起至本年三月止，共收銀一百三十餘萬兩，按月解交糧臺，接濟餉需。該委貟等著有成效，自應量予奬勵。記名道栗燿，著賞加按察使銜。知府李映棻，著賞加鹽運使銜。湖南補用同知直隸州知州但湘良，著俟補缺後以知府用。補用同知直隸州知州鍾謙鈞，著俟補缺後以知府用，先換頂戴。候選同知孫謀、候選同知直隸州知州張黼華，均著俟選缺後以知府用。孫謀並著先換頂戴。候選知府周樂，著不論雙單月選用。兵部候補貟外郎王家璧，著賞加四品銜知州用。孫大立，著以知州儘先補用，先換頂戴。候補知縣羅登瀛，著俟補缺後以知州補用。候選知縣鄧履中，著不論雙單月選用。候選教諭傅文烺，著俟選缺後以知縣選用。候選府經厯張鼎元，著俟選缺後以知縣用。即選府經厯楊開第，著以本班遇缺即選。俟選缺後以知縣升用。兩淮候補運判徐雲鶴，著賞加運同銜。廣東試用通判汪杰，著賞加同知銜。即選理問雷文曜，著以布政司經厯不論雙單月遇缺即選，並賞加知州銜。候選理問黄兆魁，著賞加五品銜。補用知縣楊維翰等九貟，均著賞加鹽提舉銜。即選。訓導聶祖銘等二貟，均著賞加國子監典簿銜。候選訓導孫業炳，著遇缺即選，並賞加鹽提舉銜。候選教諭秦述先，著賞加內閣中書銜。候選訓導匡鴻、劉健元、楊文煒，均著不論雙單月遇缺即選。張聲澍，著俟選缺後以復設教諭，不論雙單月即選。涂席儒，著不論雙單月即選。四川生貟李亷等六名，均著以訓導不論雙單月遇缺即選。四川附生李孚等二名，均著以復設訓導，不論雙單月遇缺即選。恩貢生劉元霖，著以教諭不論雙單月即選。舉人孫麗藻、拔貢生閔棻，均著以教諭不論雙單月遇缺即選。閔棻並著賞加內閣中書銜。廪貢生平建章，著以訓導不論雙單月遇缺選用。候補縣主簿袁遠等六貟，均著賞加州同銜。候選縣丞田嘉榖，著不論雙單月儘先選用。候選從九品蕭愔，著不論雙單月遇缺即選。祝嘏，著俟選缺後以府經厯縣丞儘先補用。府經厯銜周金鋭，著以府經厯不論雙單月選用。分發湖北。從九品李正言，著遇缺儘先補用。貢生邱承業，著以州判不論雙單月選用。附生胡光杰、孫振鈞，均著以縣主簿遇缺即選。主簿銜郭淳等二名，均著以縣主簿不論雙單月儘先選用。理問銜趙源，著以布政司理問不論雙單月選用。湖南監生黎福沅等二名，均著以州吏目留於湖北補用。文童陳順迪，著以從九品不論雙單月儘先選用。湖南監生章漢，著以從九品不論雙單月即選。文童鄢炳墉等五名，均著以從九品不論雙單月選用。從九品銜李康等七名，均著以從九品不論雙單月遇缺即選。湖南文童陶永福，著以從九品留於湖北補用。軍功解邦喜等二名，均著以外委歸湖南拔補理問銜黃景椿，著賞加五品頂戴。監生馬光陽，著賞加翰林院典簿銜。從九品銜黃崇菼，著賞加國子監典簿銜。生貟黃道緒、羅必忠，均著賞給六品銜。文童楊世文、成達陞，均著賞給八品銜。監生史寶寛等三名，均著賞加州同銜。文童吳咸亨等二名，均著賞給縣主簿銜。該部知道。單併發」，《清文宗起居注》卷四十六咸豐九年六月
↑  《大清縉紳全書》（同治癸酉秋季）
↑  『鄧履中。字禮堂。湖北襄陽人。道光己酉拔貢。同治八年署。學術正大，寬嚴並用，初署時民教不靖，開誠曉諭，聽斷持平，民教遂相安，日坐大堂，訊鞫至六七十案，無遁情。捐俸倡立育嬰堂，增月課、賓興各款費。刻有《潾山課藝》行世，任滿父老繪像以永景慕。次年邑興大獄。上憲以公得鄰人心。奉委審訊。多所平反。自公去後，邑旱甚，至是大雨傾盆，民咸以為無冤，丙子題補鄰水，復任甫數月，卒於宦，邑人以陸公得民心，鄧公得士心，合祀一祠以誌遺愛』。光緒《鄰水縣續志》
↑  『鄧履中。字禮堂。道光己酉拔貢生。官潾水縣知縣。有政聲。民爲立生祠。有鄧青天鄧公兩之稱。卒於官。子瑞鏞。辛酉拔貢生。官兵部武庫司至事。瑞珍。雲南知縣。孫光燦。諸生。』。[光緒十一年刻本]《襄陽府志》